Vrba ble ikke innkalt som vitne i rettssaken mot Adolf Eichmann i Jerusalem, i stedet ble Vrba bedt å levere en skriftlig redegjørelse ved Israels ambassade i London. Dommeren Benjamin Halevi ønsket at Vrba skulle komme personlig til Jerusalem og ble nedstemt av de to andre dommerne. Halevi hadde noen år tidligere dømt i Gruenwalds favør etter at Kastner saksøkte for ærekrenkelser. I 1963 ga han ut boken (sammen med den irske journalisten Alan Bestic, utgitt av Grove Press, New York). Boken var basert på en serie artikler i trykket samtidig med saken mot Eichmann i 1961. Ved rettsoppgjøret i Frankfurt-Auschwitz-prosessen i 1964 var Vrba et av hovedvitnene. Vrba var urolig for egen sikkerhet ved reise til Tyskland. I retten ga han et intelligent og solid inntrykk på dommerne; Vrba fremla sitt vitnemål rolig og klart uten hat og hevnønsker.